b'\n_START_ARTICLE_\nVodno telo\n_START_PARAGRAPH_\nVodno telo je pomemben in razpoznaven del voda, ki se ga dolo\xc4\x8di zaradi spremljanja stanja voda ter ohranitve in doseganja ciljnega stanja voda. Postopke dolo\xc4\x8danja vodnih teles dolo\xc4\x8dajo predpisi iz okvira Zakona o vodah._NEWLINE_Vodno telo povr\xc5\xa1inskih voda je pomemben in razpoznaven del povr\xc5\xa1inskih voda s primerljivimi geomorfolo\xc5\xa1kimi in geolo\xc5\xa1kimi zna\xc4\x8dilnostmi, ki zagotavljajo primerljive razmere za razvoj in obstoj biolo\xc5\xa1kih elementov._NEWLINE_Vodno telo podzemnih voda je pomemben in razpoznaven del podzemne vode znotraj enega ali ve\xc4\x8d vodonosnikov._NEWLINE_V Republiki Sloveniji so vodna telesa za prvo oceno stanja dolo\xc4\x8dena s predpisom vlade, Uredbo o na\xc4\x8drtu upravljanja vodnega obmo\xc4\x8dja Donave in vodnega obmo\xc4\x8dja Jadranskega morja, NUV.\n_START_SECTION_\nVrste povr\xc5\xa1inskih voda\n_START_PARAGRAPH_\nZaradi razli\xc4\x8dnih hidromorfolo\xc5\xa1kih lastnosti povr\xc5\xa1inskih voda lo\xc4\x8dimo ve\xc4\x8d vrst povr\xc5\xa1inskih voda: reke, jezera, mokri\xc5\xa1\xc4\x8da, obalno morje, ter somornice, poleg tega pa povr\xc5\xa1inske vode opredelimo \xc5\xa1e kot umetna in mo\xc4\x8dno spremenjena vodna telesa._NEWLINE_Umetna vodna telesa so tiste povr\xc5\xa1inske vode, ki so nastale, kot posledica \xc4\x8dlovekovih dejanj, mo\xc4\x8dno spremenjena vodna telesa pa so tiste povr\xc5\xa1inske vode, ki imajo zaradi fizi\xc4\x8dnih sprememb povzro\xc4\x8denih s \xc4\x8dlovekovo dejavnostjo mo\xc4\x8dno spremenjene lastnosti.\n_START_SECTION_\nDolo\xc4\x8danje vodnih teles povr\xc5\xa1inskih voda\n_START_PARAGRAPH_\nVodna telesa povr\xc5\xa1inskih voda  se dolo\xc4\x8dajo znotraj posamezne ekoregije  ali hidroekoregije  na podlagi deskriptorjev, dolo\xc4\x8denih z zakonodajo Evropske Skupnosti, Okvirno vodno direktivo (Direktiva 2000/60/ES). Glede na deskriptorje, ki opisujejo hidromorfolo\xc5\xa1ke in geolo\xc5\xa1ke lastnosti vodnih teles, se vodna telesa razvr\xc5\xa1\xc4\x8dajo v tipe.\n_START_SECTION_\nDolo\xc4\x8danje stanja umetnih in mo\xc4\x8dno preoblikovanih vodnih teles\n_START_PARAGRAPH_\nStanje umetnih in mo\xc4\x8dno preoblikovanih vodnih teles je opredeljeno z elementi "dobrega ekolo\xc5\xa1kega potenciala", ki ga razvr\xc5\xa1\xc4\x8damo v naslednje razrede: zelo dober, zmeren, slab, zelo slab._NEWLINE_Dober ekolo\xc5\xa1ki potencial je dolo\xc4\x8den kot stanje umetnih in mo\xc4\x8dno preoblikovanih vodnih teles, katerih biolo\xc5\xa1ki, hidromorfolo\xc5\xa1ki in fizikalno-kemijski elementi so, glede na elmente ekolo\xc5\xa1kega stanja povr\xc5\xa1inskih vodnih teles, vsaj dobri.\n_START_SECTION_\nDolo\xc4\x8danje vodnih teles podzemnih voda\n_START_PARAGRAPH_\nVodna telesa podzemnih voda  so dolo\xc4\x8dena na podlagi geolo\xc5\xa1kih in hidrogeolo\xc5\xa1kih lastnosti vodonosnikov ali skupine vodonosnikov.\n_START_SECTION_\nStanje vodnih teles v Sloveniji\n_START_PARAGRAPH_\nStanje vodnih teles se spremlja preko mre\xc5\xbee to\xc4\x8dk monitoring povr\xc5\xa1inskih voda  in mre\xc5\xbee to\xc4\x8dk monitoringa podzemnih voda ._NEWLINE_Stanje vodnih telesje odvisno od obremenitev v pore\xc4\x8djih, pri \xc4\x8demer razlikujemo med razpr\xc5\xa1enimi in to\xc4\x8dkovnimi viri obremenitev. Najpomembnej\xc5\xa1i razpr\xc5\xa1eni viri so iz naslova kmetijstva (gnojenje, zatiranje \xc5\xa1kodljivcev), to\xc4\x8dkovni viri pa so predvsem izpusti neo\xc4\x8di\xc5\xa1\xc4\x8denih odpadnih voda in neo\xc4\x8di\xc5\xa1\xc4\x8deni industrijski izpusti, ki vsebujejo nevarne in prednostne snovi.'